jkorsvik/nowiki_second_scrape_merged huggingface dataset:
Traktathavn

Traktathavner var havner eller havnebyer som ved traktat var åpne for utenlandsk sjøfart og handel i land som for øvrig var stengt for slik virksomhet. Vanligvis har det dreiet seg om havnebyer i Det fjerne østen som måtte underkaste seg påtvungne avtaler med andre land, det vil si Qingdynastiets Kina, keiserdømmet Japan og Kongedømmet Korea. Først tiltvang de europeiske koloni- og stormakter seg slike rettigheter, og senere også Russland, USA og så Japan; gjerne ved hjelp av kanonbåtdiplomati.De første traktathavner i Østasia var britiske, og ble etablert etter første opiumkrig ved Nankingtraktaten i 1842. Foruten avståelsen av Hongkongøya til Storbritannia foreskrev traktaten også åpningen av traktathavner i Shanghai, Kanton, Ningpo, Fuchow og Amoy. 
Foruten handelsprivilegier ble som regel de fremmede makter gitt retten til bosetting av sine borgere der og til å utøve konsularjurisdiksjon over sine undersåtter i traktathavnene. I de fleste traktathavner ble det definert bydeler som var formelle konsesjoner der den fremmede makt nøt ytterligere rettigheter, som for eksempel retten til å kontrollere ordensmakten og utøve eksklusiv domsrett over samtlige innbyggere. En del traktathavner, som Port Arthur og Qingdao, var i sin helhet del av større territorielle konsesjoner, nominelt forpaktede territorier, som fungerte som de facto kolonier.
I begynnelsen av 1900-taltet fantes totalt 92 traktathavner i Kina ved siden av flere forpaktede territorier og utenlandske interessesfærer.


== Referanser ==


== Litteratur ==
Pär Kristoffer Cassell: Grounds of Judgment: Extraterritoriality and Imperial Power in Nineteenth Century China and Japan, Oxford University Press, 2002
J. E. Hoare: Japan's Treaty Ports and Foreign Settlements. The Uninvited Guests 1858–1899 (= Meiji Japan Series. Vol. 1). Japan Library, Sandgate u. a. 1994, ISBN 1-873410-26-3.
Porta Capena

Porta Capena var en sørlig port i Serviusmuren i nærheten av Celiohøyden i Roma, Italia, og i henhold til den romerske tradisjon den hellige lund hvor Numa Pompilius og nymfen Egeria pleide å møtes. Det var en av hovedportene til byen Roma siden den ble åpnet ved den store romerske veien Via Appia. Opprinnelsen til navnet er ukjent, skjønt det er mulig at det viser til det faktum at veien fører til Capua, en betydningsfull by i Campania, sør for Roma. Ingenting gjenstår av porten i dag.
En brønn ved Porta Capena skaffet hellig vann for den årlige seremonien ved den religiøse festivalen Mercuralia.
I henhold til skribenten Juvenalis på 100-tallet e.Kr. var Porta Capena et tilholdssted for tiggere. I særdeleshet, sier han, var stedet vanlig for jødiske tiggere.Ved plassen på Porta Capena lå hovedkvarterene til Organizzazione delle Nazioni Unite per l'Alimentazione e l'Agricoltura, FNs organisasjon for ernæring og landbruk (FAO). Mellom 1937 og 2004 sto obelisken fra Axum her.


== Referanser ==


== Eksterne lenker ==
Porta Capena, Vroma (engelsk)
Piazza di Porta Capena, Romasegreta (italiensk)
Øyvind Urnes

Øyvind Urnes (født 22. november 1949) er en norsk psykiater, sakprosaforfatter og tidligere leder for Nasjonalt kompetansesenter for personlighetspsykiatri ved Oslo universitetssykehus.


== Bibliografi ==
2001 Personlighetsforstyrrelser (Sigmund Karterud, Øyvind Urnes og Geir Pedersen) ISBN 9788253023052
2010 Personlighetspsykiatri  (Sigmund Karterud; Theresa Wilberg og Øyvind Urnes) ISBN 9788205392106


== Kilder ==
Gyldendal.no: Øyvind Urnes


== Referanser ==
Schizorhinini

Schizorhinini er en gruppe av metallglinsende biller som hører til gruppen skarabider (Scarabaeoidea).


== Utseende ==
Middelsstore til store (opptil ca. 50 millimeter) gullbasser. Mange av artene er metallisk fargede, andre er farget i gult, brunt eller rødt. Gruppen kjennes på at «snuten» (clypeus) er innskåret i midten. Pronotum er noen ganger forlenget bakover i midten og dekker scutellum. Dekkvingene er ofte markert bredere enn pronotum ved roten, med markerte «skuldre».


== Levevis ==
Larvene lever gjerne i råtnende ved eller annet dødt, organisk materiale.


== Utbredelse ==
Gruppen har sitt tyngdepunkt i Australia og på Ny-Guinea, men noen få arter forekommer lenger vest i Sørøst-Asia.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien gullbasser, Cetoniinae Leach, 1815 – ofte regnet som en egen familie
Stammen Schizorhinini Burmeister, 1842
Understammen Lompaterina Burmeister, 1842
Slekten Agestrata Eschcscholtz, 1829 - 13 store, metalliske arter
Slekten Ischiopsopha Gestro, 1874 - 79 arter
Slekten Lomaptera Gory & Percheron, 1833 - ca. 120 arter
Slekten Lomapteroides Schoch, 1898
Slekten Megaphonia Schürhoff, 1933
Slekten Morokia Janson, 1905
Slekten Mycterophallus van de Poll, 1886
Understammen Schizorhinina Burmeister, 1842
Slekten Aphanesthes Kraatz, 1880 - 3 arter
Slekten Bislardiana Antoine, 2003 - 9 arter
Slekten Chalcopharis Heller, 1901 - 4 arter
Slekten Chlorobapta Kraatz, 1880 - 5 arter
Slekten Chondropyga Kraatz, 1880 - 6 arter
Slekten Clithria Burmeister, 1842 - 4 arter
Slekten Diaphonia Newman, 1840 - 10 arter
Slekten Dichrosoma Kraatz, 1885 - én art
Slekten Dilochrosis Thomson, 1878 - 6 arter
Slekten Eupoecila Burmeister, 1842 - 6 arter
Slekten Grandaustralis Hutchinson & Moeseneder, 2013 - én art
Slekten Hemichnoodes Kraatz, 1880 - 3 arter
Slekten Hemipharis Burmeister, 1842 - én art
Slekten Lenosoma Kraatz, 1880 - 2 arter
Slekten Lyraphora Kraatz, 1880 - 4 arter
Slekten Macrotina Strand, 1934 - én art
Slekten Metallesthes Kraatz, 1880 - 3 arter
Slekten Micropoecila Kraatz, 1880 - én art
Slekten Neoclithria van de Poll, 1886 - én art
Slekten Neorrhina Thomson, 1878 - 4 arter
Slekten Octocollis Moeseneder & Hutchinson, 2012 - én art
Slekten Phyllopodium Schoch, 1895 - én art
Slekten Poecilopharis Kraatz, 1880 - 37 arter
Slekten Pseudoclithria van de Poll, 1886 - 11 arter
Slekten Schizorhina Kirby, 1825 - 2 arter
Slekten Schochidia Berg, 1898 - én art
Slekten Stenopisthes Moser, 1913 - én art
Slekten Tapinoschema Thomson, 1880 - 3 arter
Slekten Trichaulax Kraatz, 1880 - 8 arter


== Eksterne lenker ==
(en) Schizorhinini hos Fossilworks 
(en) Kategori:Schizorhinini – bilder, video eller lyd på Wikimedia Commons 
Schizorhinini – detaljert informasjon på Wikispecies 
Cetoniidae på Encyclopedia of life
Liste over slektene
Bildegalleri over Cetoniinae
Aina Basilier Vaage

Aina Basilier Vaage (født 1952) er en norsk barnepsykiater og samfunnsdebattant. Hun tok medisinsk embetseksamen i Oslo i 1982 og ble godkjent som spesialist i psykiatri i 1989. Hun ble godkjent som spesialist barne- og ungdomspsykiatri i 1993. Aina Basilier Vaage har arbeidet som psykiater og overlege ved Barnepsykiatrisk avdeling ved Stavanger universitetssjukehus siden 1990. I flere år har hun arbeidet som behandler for barn ved Dale asylmottak. Fra 2014 overlege ved Transkulturelt senter, Psykiatrisk klinkk, Stavanger universitetssjukehus.
I 2013 mottok hun hederspris av Annette Thommessens minnefond. I begrunnelsen heter det blant annet: «Aina Basilier Vaage mottar prisen for langvarig engasjement for asylbarna og for måten hun har brukt sin faglige tyngde til å synliggjøre barnas situasjon.»
I 2010 tok hun doktorgraden med avhandlingen Mental health of Vietnamese refugees. Long-term and trans-generational perspectives.


== Priser ==
2013  Hederspris fra Annette Thommessens minnefond
2013 Schizofrenidagenes ærespris
2020 Kongens fortjenstmedalje


== Referanser ==
Johan Waem

Danzel (født 9. november 1976 i Beveren) er artistnavnet på den belgiske house, techno og dance-sangeren Johan Waem. I 2003 nådde han finalen i den belgiske utgaven av Idol. Hans debutsingel heter Pump It Up!. Det første albumet han ga ut høsten 2004. I 2006 deltok han i den polske kvalifiseringen av Eurovision Song Contest med sangen «Undercover». Danzel har gitt ut tre album, det siste i 2008.


== Referanser ==


== Eksterne lenker ==
(en) Offisielt nettsted 
(en) Johan Waem på Internet Movie Database 
(en) Johan Waem på Discogs 
(en) Johan Waem på MusicBrainz 
(en) Johan Waem på SoundCloud 
(en) Johan Waem på Spotify 
(en) Johan Waem på Last.fm 
(en) Johan Waem på Genius — sangtekster 
(en) Johan Waem på AllMusic 
Johan Waem på Facebook 
Johan Waem på Instagram 
Johan Waem på YouTube
Tuftfjellet

Tuftfjellet er et fjell som ligger på begge sider av den kombinerte kommune- og fylkesgrensa mellom Holmestrand kommune i Vestfold og Kongsberg kommune i Buskerud. Det har en høyde på 475 meter over havet og har en primærfaktor på 120 m eller 125 m og er det tiende høyeste fjellet i Hof og det 29. høyeste i Kongsberg av fjellene med primærfaktor på minst 50 meter.


== Se også ==
Fjell i Vestfold


== Fotnoter ==


== Referanser ==
The Acholi Religious Leaders Peace Initiative

The Acholi Religious Leaders Peace Initiative (ARLPI) er en interreligiøs organisasjon som i hovedsak jobber i det nordlige Uganda, hvor de jobber for fred i regionen. Organisasjonen ble stiftet i 1997, som en respons på den konflikten som rammet de nordlige områdene av Uganda. Organisasjonen samler ledere fra seks ulike religioner og konfesjoner (islam, Den anglikanske kirke, Den katolske kirke, ortodoks kristendom, pinsebevegelsen og Syvendedags Adventistsamfunnet).ARLPI jobber gjennom dialog, forvandlinger og forsoningsarbeid og vil på den måten skape fred og utvikling i landet. De hjelper også ofre for krigen. Organisasjonen har rundt 400 medlemmer, i hovedsak religiøse ledere, men også andre medlemmer.ARLPI ble tildelt Niwano-prisen i 2004. På det tidspunktet hadde det vært krigshandlinger i området i flere år, særlig knyttet til gruppen Lord's Resistance Army (LRA). ARLPI tok da initiativ til dialog mellom partene, og ble utnevnt til ansvarlig for regjeringens dialog med LRA. Samtidig jobbet de for fred gjennom bønnemøter og fredsmarsjer, gjerne på åsted for massakrer. De drev også kursing i fredsarbeid i områder som hadde vært rammet av krigen, og drev skole for barn i flyktningleire. Niwano Peace Foundation gav dem prisen «i anerkjennelse av ARLPIs enorme resultater til nå, og med håp om at mange flere likesinnede vil følge i deres fotspor.»


== Referanser ==


== Eksterne lenker ==
ARLPIs nettsider
Filosofiåret 1480

Filosofiåret 1480 er en oversikt over hendelser, utgivelser og personer med tilknytning til filosofi i 1480.


== Fødsler ==


== Dødsfall ==


== Referanser ==
29. serierunde i Tippeligaen 2013

29. serierunde i Tippeligaen 2013 ble spilt søndag 3. november klokken 18. Alle kampene ble spilt samtidig slik at ingen skal få en fordel av å spille senere enn andre.


== Fakta ==
Juel (slekt fra Lolland)

Juel er en norsk slekt som stammer fra Hans Rasmussen Juel (ca. 1626–1709) på Lolland. Den kom til Norge med stamfarens sønn Rasmus Hansen Juel (1678–1762), som omkring 1710 kjøpte storgården Eik (tidligere skrevet Eeg og Eg) i Skoger. Rasmus Hansen Juels bror Hans Hansen Juel (1670–1720) var far til Anders Hansen Juel (f. 1719 i Søllerød, d. 1774 på Eik), som flyttet til Norge før 1745 etter anmodning fra onkelen og overtok Eik. Han var gift med Aleth Reiersdatter Wettre (f. 1730 på Vettre i Asker, d. 1813 på Eik). Eik ble delt på to grener av familien før gården igjen ble samlet av proprietær, skipsreder, lensmann og forlikskommissær i Skoger Anders Juel (1787–1852), som var gift med Sara Marthine Fegth, datter av trelasthandler og skipsreder Jacob Fegth på Tangen.
Anders Juel var bl.a. far til trelasthandler, skogeier, skipsreder, bankdirektør og varaordfører i Drammen Iver Albert Juel (1818–1901) og proprietær Reinhard Juel (1812–1866). Iver Albert Juel var far til brukseier, ordfører i Kragerø, bankdirektør mm. Einar Juel (1866–1942), trelasthandler i Fredrikstad Julius Christian Juel (1853–1930), trelasthandler Anders Juel (1852–1926), overrettssakfører Alfthan Juel (1857–1937) og cand.med. Ivar Albert Juel (1861–1897). Julius Christian Juel var bl.a. morfar til gullsmedene Torolf Prytz jr. og Grete Prytz Kittelsen.


== Litteratur ==
«Juel» i Store norske leksikon
Einar Juel: Familien Juel fra Skoger og Drammen med enkelte kognater; efter optegnelser av avdøde A. Juel. Oslo 1937. 146 s.
Ulrich Frederik Arveschoug

Ulrich Fredrik Arveschoug (født 14. april 1772, død 1. desember 1840) var en norsk kjøpmann og proprietær på Store Solum i Skoger. Han var også forlikskommissær i Skoger sammen med vennen Anders Juel.
Han var gift med Barbara Kirkgaard og var bl.a. far til amtmann og stortingsrepresentant Nils Weyer Arveschoug, til Sophie Amalie Arveschoug, gift med skipsreder Andreas Neumann, og til Dorothea Ulrikke Arveschoug, gift med sorenskriver Bernt Olaus Anker, sønn av Morten Anker.
Heidi Lyng

Heidi Lyng (født 12. oktober 1960) er en prisbelønt norsk kreftforsker, spesialist på stråling og varmebehandling.Etter examen artium fra reallinjen på Drammen videregående skole, ble hun i 1986 sivilingeniør ved avdeling for fysikk og matematikk ved NTH, der hun skrev en avhandling om Bruk av flowcytometri ved fermetering av Saccharamyces Cerevisiae. Fra 1987 til 1993 var hun stipendiat ved Radiumhospitalet og mottok i 1993 en Ph.D. i biofysikk fra Universitetet i Oslo på en avhandling om Blood flow and thermoradiotherapy of locally advanced breast carcinoma. Der påviser hun at det er mulig å ødelegge kreftvev ved varmebehandling uten å skade det normale vev. Dernest jobbet hun tre år på et post doc.-stipend, og har fra 1998 vært fast ansatt som forsker ved Radiumhospitalet.


== Premier ==
Ragnar Mørk-prisen 2010 fra Radiumhospitalet


== Referanser ==
Filosofiåret 1822

Filosofiåret 1822 er en oversikt over hendelser, utgivelser og personer med tilknytning til filosofi i 1822.


== Hendelser ==


== Publiseringer ==


== Fødsler ==
31. mai – Edward Dembowski, polsk filosof, publisist og revolusjonær (død 1846)
27. juni – Torkel Halvorsen Aschehoug, norsk rettsfilosof, sosialøkonom og politiker (død 1909)
9. august - Jacob Moleschott, nederlandsk fysiolog, filosof og politiker (død 1893)
27. august – Eduard Bruna, tsjekkisk filosof og professor (død 1899)
28. oktober - Angelo Santilli, italiensk filosof, journalist og poet (død 1848)
6. desember - Augusto Conti, italiensk filosof og pedagog (død 1905)


== Dødsfall ==
20. februar – John "Walking" Stewart, engelsk reisende, filosof og forfatter (født 1747)
Filosofiåret 1830

Filosofiåret 1830 er en oversikt over hendelser, utgivelser og personer med tilknytning til filosofi i 1830.


== Hendelser ==


== Publiseringer ==


== Fødsler ==


== Dødsfall ==

		
		


== Referanser ==
Thomas Åhrén

Bjørn Thomas Åhrén (født 4. februar 1966 i Raedtievarie sameby i Strömsund kommune i Sverige) er en samisk politiker. Han er medlem av Sametinget i periodene 2013–17 og 2017–21 fra Sørsamisk valgkrets. 
Han representerer Norske Samers Riksforbund og var medlem av Sametingsrådet 2013–16. Mens han satt i Sametingsrådet hadde Nora Marie Bransfjell hans plass i Sametinget, som vararepresentant. Åhrén arbeider som teknisk sjef i Namdalseid kommune i Trøndelag.
Thomas Åhrén har en doktorgrad i ingeniørfag innen drift og vedlikehold fra Luleå tekniska universitet.


== Eksterne lenker ==
Sametinget - Bjørn Thomas Åhrén Arkivert 8. juli 2019 hos Wayback Machine.
Thomas Åhrén s biografi på Sametingets nettsider (gammel lenke - besøkt 11. mai 2015)
Filosofiåret 1831

Filosofiåret 1831 er en oversikt over hendelser, utgivelser og personer med tilknytning til filosofi i 1831.


== Hendelser ==


== Publiseringer ==


== Fødsler ==


== Dødsfall ==

		
		
		


== Referanser ==
Kerttu Vuolab

Kerttu Maarit Kirsti Vuolab (født 1. mai 1951 i Vuovdaguoika i Tanadalen i Utsjok kommune i Finland) er en samisk forfatter. Kerttu Vuolab skriver på nordsamisk, særlig for barn og ungdom. Hun illustrerer sine egne bøker. Hun bor fremdeles i hjembygda, og ved siden av å være forfatter og illustratør oversetter hun bøker til nordsamisk. 
Hun har også skrevet tekster til melodier av Mari Boine.
Hennes bok Bárbmoáirras (Paradisets stjärna, en sägesroman) skildrer samisk mytologi i en veksling mellom et mytisk og et realistisk plan, og var den samiske kandidaten til Nordisk råds litteraturpris i 2011. Debutboken Golbma skihpáračča, som også er oversatt til enaresamisk og skoltesamisk, skildrer hovedpersonens følelse av at en avdød søster fremdeles er nærværende.Hennes oversettelser omfatter Antoine de Saint-Exupérys Den lille prinsen og Selma Lagerlöfs Nils Holgerssons forunderlige reise gjennom Sverige. For Boine har hun skrevet fire sangtekster: «Eadnán bákti» (Gula gula, 1989), «Skádja» (Goaskinviellja, 1993 og Eallin, 1996); «Ipmiliin hálešteapmi» og «Čuovgga Áirras - Sterna Paradisea» (Čuovgga Áirras, 2009).
Hun ble tildelt Finlands hvite roses orden i 2006. Hun var fylkeskunster i Lappland 1994–98.


== Bibliografi ==
Golbma skihpáračča, 1979
Ánde ja Risten jági farus, 1990
Čeppári čáráhus, ungdomsroman, 1994
Čomisteaddjit, drama, 2005 (sammen med Sverre Porsanger)
Bárbmoáirras: máinnasromána, man lea govvidan girjecálli, Davvi Girjii, Kautokeino, 2008, ISBN 978-82-7374-665-8 (Paradisets stjärna: sägenroman, Davvi Girji, Kautokeino 2011, ISBN 978-82-7374-482-1)I tillegg til det skjønnlitterære forfatterskapet nevnt her, har hun også skrevet fagtekster for skole og offentlighet. 


== Referanser ==
Filosofiåret 1832

Filosofiåret 1832 er en oversikt over hendelser, utgivelser og personer med tilknytning til filosofi i 1832.


== Hendelser ==


== Publiseringer ==
Alfred de Vigny : Stello, filosofisk roman.


== Fødsler ==


== Dødsfall ==

		
		
		
		
		
		
		
		


== Referanser ==
Filosofiåret 1840

Filosofiåret 1840 er en oversikt over hendelser, utgivelser og personer med tilknytning til filosofi i 1840.


== Hendelser ==


== Publiseringer ==
Arthur Schopenhauer – Über die Grundlage der Moral (On the Basis of Morality)


== Fødsler ==
25. januar – Gideon Spicker, tysk religionsfilosof (død 1912)
2. februar – Otto Liebmann, tysk filosof (død 1912)
5. september - Raffaele Mariano, italiensk filosof og historiker (død 1912)


== Dødsfall ==
7. juli – Nikolaj Stankevitsj, russisk filosof og poet (født 1813)
20. oktober - Defendente Sacchi, italiensk journalist, filosof og forfatter (født 1796)
		


== Referanser ==
Fylkesvei 5328

Fylkesvei 5328 går mellom Solheim og Storetveit i Bergen.
Frem til 2019 hadde veien betegnelsen fylkesvei 254 (Hordaland).


== Kommuner og knutepunkter ==

 Bergen


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5328
(no) Statens vegvesen – trafikkmeldinger
Filosofiåret 1841

Filosofiåret 1841 er en oversikt over hendelser, utgivelser og personer med tilknytning til filosofi i 1841.


== Hendelser ==


== Publiseringer ==


== Fødsler ==
28. mars – Carl Göring, tysk filosof og sjakkspiller (død 1879)
5. oktober - Philipp Mainländer, tysk poet og filosof (død 1876)
Francesco Fisichella, italiensk prest og filosof (død 1908)


== Dødsfall ==
23. mai – Franz von Baader, tysk lege, bergverksingeniør og filosof (født 1765)
14. august – Johann Friedrich Herbart, tysk filosof, psykolog og pedagog (født 1776)
31. oktober – Georg Anton Friedrich Ast, tysk filolog og filosof (født 1778)
Storbrean

Storbrean er en platåbre som ligger i Lesja kommune på grensa mot Skjåk kommune i Innlandet. Breen er den største i Lesja kommune og Reinheimen nasjonalpark. Den sammenhengende delen har et areal på 6,9 km2 og varierer fra 1520 moh til 1950 moh. Smeltevannet drenerer både til Rauma (vestover) og Gudbrandsdalslågen (østover). Til Gudbrandsdalslågen drenerer den både via Otta-vassdraget og via Lesjaskogsvannet.


== Referanser ==


== Eksterne lenker ==
https://web.archive.org/web/20131029203216/http://www.nve.no/Global/Vann%20og%20vassdrag/Hydrologi/Bre/Breatlas/breatlas_SoerNorge_1988_NVE2011-01-07.pdf
Amtsinspektør

Amtsinspektører var en stilling som ble opprettet ved folkeskoleloven av 1889. Det ble da anledning til å ansette amtssinpektører i hver amtskommune (fylkeskommune fra 1919). Amtsinspektørene skulle hjelpe amtsskolestyret i tilsynsoppgavene på skolefeltet. Amtsinspektørene skiftet navn til fylkesinspektører i 1919. Ordningen med fylkesinspektører ble tatt bort ved folkeskoleloven av 1959.


== Historie ==
Ved Lov om Folkeskolen paa Landet av 26. juni 1889 ble det opprettet amtsskolestyrer i hvert amt. Amtsskolestyrene skulle ivareta amtets oppgaver på skolefeltet, deriblant avgi forslag til bruk av  amtsskolekassens midler og føre tilsyn med amtets folkeskoler og fortsettelsesskoler. Til å hjelpe seg med tilsynsoppgavene kunne amtsskolestyret ansette en amtsinspektør og fastsette dennes oppgaver (§ 70). Amtsinspektørene skulle rapportere om sin virksomhet til amtsskolestyrene. I 1919 skiftet amtsskoleinspektørene navn til fylkesinspektører.
Ordningen med fylkesinspektør var ikke obligatorisk, og det var ikke mange fylker som opprettet disse stillingene. Rundt 1960 var det bare to fylker som hadde opprettet stillinger for fylkesskoleinspektører; Nordland og Vestfold. To andre igjen hadde ordninger med egne kontorsjefer som skulle ta hånd om fylkesskolestyrets saker. Andre igjen hadde sekretærer, gjerne i deltidsstillinger, som betjente fylkesskolestyret. I de øvrige fylkene var det fylkesskolestyrets formann som utførte både forberedende saksbehandling og sekretærarbeid for fylkesskolestyrene. I Lov om folkeskolen av 10. april 1959 ble bestemmelsen om fylkesinspektører tatt bort.


== Arkiv ==
I og med at ordningen med amtsinspektører ikke ble utbredt i særlig grad, er det begrenset med arkivmateriale etter denne. For de fylkene som hadde opprettet stillinger som amtsinspektør, vil eksisterende arkivmateriale være avlevert det respektive statsarkiv. Det kan også være relevant dokumentasjon i fylkesarkivet.


== Se også ==
Fylkesskolestyre
Fylkesskolekasse
Fylkeskommune


== Kilder ==
Lov om Folkeskolen paa Landet, 26. juni 1889
Lov om folkeskolen, 10. april 1959


== Litteratur ==
Odd Asbjørn Mediås: Skoledirektørembetet i Norge 1860-1992. KUD 1996
Kari Amble

Kari Amble (født 19. juli 1961) er en norsk journalist, kjent fra nyhetsprogram på NRK.Etter Fana gymnas studerte hun samfunnsfag og journalistikk ved Universitetet i Oslo og ble med i kvinneradioen Radio Orakel som i 1982 hadde startet på Blitzhuset.  Etter audition fikk hun begynne hos NRK i 1985, og ble en av fire som Einar Førde tok inn for å utvikle distriktsfjernsyn. Fra 1988 jobbet hun for NRK Hordaland i Bergen og var i 1991 programsekretær da hun ble programleder for det nye Vestlandsrevyen sammen med Arild Sondre Sekse og Dag Lindebjerg, og senere Steinar Birkeland, Elin Helgheim og Øyvind Egaas. Dette var NRKs første nyheter på fjernsyn fra distriktene (senere kom det ytterligere ti distriktssendinger), men tok fri på somrene, og da kunne Amble være utleid til Dagsrevyen. Hun ledet Bergen journalistlag fra rundt 1993 og var med i sentralstyret for Norsk Journalistlag. 
Høsten 1996 ble hun programleder og vaktsjef for Norge i dag, som NRK Hordaland hadde ansvaret for. Man satte sammen aktuelle filmklipp fra de ulike distriktskontorene og viste til seerne. Fra 2000 jobbet hun for NRKs Nyhetsblikk i Oslo. Dernest var hun 2002–2003 tilbake i Bergen, knyttet til Raftostiftelsen i Bergen. Fra 2004 til 2008 var hun ansatt i Bergens Næringsråd etter Trude Drevland som ble byråd for helsetjenester, og senere ordfører i Bergen. Fra 2008 har Kari Amble vært informasjons- og undervisningsleder for Raftostiftelsen. Ved skøytetinget på Gol i juni 2015 ble hun innvalgt som styremedlem i Norges Skøyteforbund som representant for Bergen Kunstløpklubb, og under skøytetinget i Bergen 11. juni 2017 ble hun gjenvalgt til samme styreplass i skøyteforbundet.


== Referanser ==
Trond Markussen

Trond Markussen (født 28. desember 1962 i Harstad, oppvokst i Sortland) er en norsk elektronikkingeniør og leder av fagforbundet NITO.Markussen har tidligere jobbet hos Tandberg Data og Solstad & Partners. Han startet senere som konsulent i sitt eget selskap. Markussen begynte som lokal tillitsvalgt på Tandberg Data i 1991, og har hatt flere sentrale verv i NITO, før han ble valgt til president i 2012. Markussen ble gjenvalgt som NITO-president i 2021.
Han er utdannet elektronikkingeniør fra Narvik ingeniørhøgskole, og er videreutdannet bedriftsøkonom og Master of Management ved Handelshøyskolen BI. 


== Referanser ==